Беларускамоўны дзень 
у старэйшай групе
Ранак
1. Гутарка на тэму: «Садавiна i агароднiна»

Мэта: пашыраць слоўнiкавы запас дашкольнiкаў, вучыць называць самастойна садавіну і агародніну, адказваць на пытаннi выхавацеля.

Змест гутаркi:

— Дзецi, адкажыце, што мы збiраем на агародзе? (Ураджай);
— Ў якую пару года збiраюць асноўны ўраджай? (Восенню);
— Адкуль яшчэ восенню збiраюць ураджай? (З поля, з саду);
— Дзецi, назавiце, калi ласка, якiя плады дарыць сад? (Яблыкі, слівы);
— Як мы можам назваць адным словам гэтыя плады? (Садавiна); 
— Цi прыносяць карысць людзям садавiна i агароднiна? (Так).
2. Чытанне верша Пiмена Панчанкi «У магазiне»
Iдзе вяселы продаж.

Сам выбiрай, бяры

Садоў i агародаў
Духмяныя дары.

Капуста, памiдоры

I сопкай бульбы горы,

А кут запаланiлi
Цяжкiя кавуны.

Арэхамi звiнела,

I пахла часнаком,

I яблыкамi спелымi
З бурштынавым бачком…

3. Гульня: «Так цi не»

Мэта: вучыць называць па-беларуску садавiну i агароднiну,                      увесцi словы «садавiна» i «агароднiна».

Змест гутаркi:

Праводзiцца гульня на пасiўнае распазнаванне слоў. Выхавальнiк з завязанымi вачыма называе агароднiну. Калi яна называе правiльна, дзецi кажуць: «Так!», а калi няправiльна – «Не!»

— Бурак. (Так цi не). Морква (Так цi не) i г. д.

Затым праводзiцца распазнаванне садавiны.

Дзень

Свята ўраджаю па матывах казкi «Рэпка» з удзелам дзяцей i дарослых.
Назва: «Ну i рэпка».
Мэта: выхоўваць у дзяцей цiкавасць да беларускай мовы, жаданне   навучыцца размаўляць на ей; вучыць слухаць беларускае маўленне педагога; пазнаёмiць з асобнымi словамi i словазлучэннямi; апрацоўваць правiльнае вымаўленне гукаў [р], [ў] у складах,  словах, казках.
Дзеючыя асобы: Рэпка, Дзед, Бабка, Унучка, Жучка, Кошка, Мышка, Вясна, Восень, Сонейка, Дожджык, 2 жураўля, 2 жаваранка, званочкi (астатнiя дзецi).

Хатка. Каля яе сядзяць Дзед, Бабка, Унучка. Астатнiя размясцiлiся ў пэўным парадку. Званочкi звiняць i спяваюць:

Жавароначкi, прыляцiце, 

Вясну красную прынясiце. У-ух!

Прынясiце нам ясна сонейка, 

I ўсiм дзетачкам будзе цёпленька. У-ух!

Жавароначкi, прыляцiце, 

Вясну красную прынясiце. У-ух! 
Прынясiце вясеннiх кветачак 

Для дарослых людзей i для дзетачак. У-ух!

Вясна выходзiць пад першыя гукi песнi, за ёю iдуць жаваранкi, махаюць крыламi.Яны абыходзяць агарод. Вясна праз 2—3 крокi кладзе на зямлю кветкi; (песня гучыць да той пары, пакулъ яна пакладзе апошнюю кветку). Зрабiўшы круг, Вясна паварочваецца да Дзеда i клiча яго.

Вясна.

Уставай, дзядулечка, з парога, 

У агародзе справы многа!

Звiняць званочкi. Вясна i жава​ранкi садзяцца на свае месцы. Выходзiць Дзед з рыдлёўкай.
Дзед (абыходзiць агарод). 

Ой, бяда! Ой, бяда!

У агародзе лебяда!

(Бярэцца рукамi за галаву.)

Чаму казу ў мiнулы год 

Мы не пускалi ў агарод?

(Разводзiць рукамi)

Лебяду яна шчыпала б — 

Малачка б болей давала. 

Але што тут гаварыць —

(Махае рукою.) 

Трэба думаць, што рабiць? 

Я тут градку ўскапаю,

(Гаворыць павольна.) 

Але сеяць што? Не знаю... 

(Чухае патылiцу.) 
Унучка (выглядвае з акна). 

Мiлы дзедка! Садзi кветкi!

Дзед (адмоўна кiвае галавою, па​вольна гаворыць). 

Кветка — гэта не яда! 

Галоднай будзеш, вось бяда!

Бабка (выбягае). 

Тады бульбу пасадзi! 

Хутка дождж будзе. Глядзi!

(Паказвае на неба.)

Дзед (глядзiць уверх, зноў чэша патылiцу i разважлiва гаворыць). 

Дачакаюся дажджу 

Тады i Рэпку пасаджу.

Звiняць званочкi. Выбягае з лейкай Дожджык, аббягае агарод, nалiвae.

Усе дзецi (гавораць рэчытатывам, пакуль Дожджык палiвае). 

Дожджык, дожджык, палiвай! 

Добры будзе ўраджай! (2 разы.)

Дожджык знiкае. (Цяпер i потым, калi Сонейка i Дожджык аббягаюць Рэпку, звiняць званочкi.) Дзед бярэ за руку Рэпку, вядзе яе на градку, сее.

Дзед.

Сею, сею, засяваю. 

Зямлёй зярнятка засыпаю.

(Крыху задумаўся.)

Каб зярнятка прарасло, 

Вада трэба i цяпло.

(Накрывае Рэпку «зямлёй» — лёгкiм пакрывалам.) 

Бабка, iдзi Рэпку палiваць! 

(Клiча, махаючы рукою.)

Бабка (выходзiць, палiвае Рэпку з леечкi, але Рэпка толькi варушыцца i не расце, звiняць званочкi).

Ой, расце яна паволi
Трэба дождж i сонца ў полi.
(Трымаючыся рукамi за шчокi, глядзiць на неба.)

Сонейка (выбягае,у руках жоўтыя i чырвоныя султанчыкi, аббягае павольна Рэпку, падымаючы i апускаючы рукi). 

А я — Сонца - Сонейка! 

Рэпцы будзе цёпленька, 

Бо зямлю я праграваю, 

Праменьчыкi абдымаю.

(Становiца збоку каля Рэпкi.)
Дожджык (выбягае, павольна аббягае Рэпку, палiвае яе з леечкi).

А я — Дожджык! Справу знаю:

Рэпку добра палiваю.

Будзе дожджык палiваць,

Будзе Рэпка вырастаць.

(Становiцца каля Рэпкi з другога боку.)

Званочкi
Ярчэй, Сонейка, свяцi! 

Рэпка, да нябёс расцi!

Вось такой шырынi, 

Вось такой вышынi!

(Робяцъ адпаведныя pyxi, а Со​нейка i Дожджык здымаюць з Рэпкi «зямлю».)

Дзед, Бабка (разам).

Так i быць, мы пачакаем.

Рэпку Дожджык палiвае.

Рэпку Сонейка прыгрэе.

Рэпка спее, спее, спее.

Пад гэтыя словы Сонейка i Дожджык пацiху за рукi падымаюць Рэпку. Яна становiцца на ногi. Звiняць званочкi. Дзед, Бабка, Со​нейка, Дожджык iдуцъ на свае мес​цы.
Прагулка: «Што нам восень падарыла»

Мэта: замацаваць веды дзяцей аб раслiнным свеце, успомнiць, што дзе расце.
Змест:
Мастацкае слова:
Чытанне верша В. Жуковiча
Восень залатая,
Ты нам прынясла

Поўныя агароды

Ўсякага дабра:

Моркаўкi, цыбулькi,

Бручкi, бурачкоў,

Бульбы i капусты,
Рэдзькi, гарбузоў.

«Загадкi на градках»
У гародзе каля градак

Шмат цiкавых есць загадак.

Той, хто градкi даглядае,

Той загадкi адгадае.

	От бабуля важна села 
I глядзiць навокал смела.

У зямлю схавала лапаць,

Як зачэпiм – будзеш плакаць.

Гэта злосная бабуля

Называецца … (Цыбуля).


	У бабулi родны брат 

Ласкавейшы быццам,
А да слез давесцi рад

Так, як i сястрыца.

Ты не вельмi плач, сынок,

Калi шчыплецца … (Часнок).



	Гэта што за важны туз,
Хвост зялены, чэпкi вус?

Усiм вядомы
	На градцы – доўгi i зялены,
А ў бочцы – жоўты i салены?    
                             (Агурок).

	
	


Дыдактычная гульня «Што з чаго?».

Сок з яблык … (яблычны),

Джэм з грушаў … (грушавы),

Павiдла са слiў … (слiвовае), 

Варэнне з вiшняў … (вiшневае),

Сок з персiкаў … (персiкавы),

Павiдла з абрыкосаў … (абрыкосавае).

Рухомыя гульнi
«На агародзе»

Змест

Дзецi рухаюцца ў адпаведнасцi са словамi.
На гародзе ў бабулi                        iдуць па кругу
Многа морквы i цыбулi,                паказваюць пальцы
Памiдораў, агуркоў,
Часнаку i буракоў.
Я па грады пабягу                           бег на месцы
I бабулi памагу:

Моркву з рэпай прапалю,             полюць
А пасля гуркi палью                      палiваюць 
«Агурэчык»

Мэта: навучыць дзяцей хадзiць стойка на насочках; суадносiць словы i дзеяннi; бегаць не пiхаючыся.
Змест

Дзiця «Мышаня» сядзiць  (спiць), дзецi цiхенька iдуць i чытаюць верш:

Агурэчык, агурэчык, не хадзi на той канечык, 
Там мышаня жыве, табе хвост адгрызе.
(«Мышка» даганяе дзяцей).
Перад другой прагулкай
Дыдактычная гульня «Пазнай на смак».

Мэта: замацаванне смаку i назвы садавiны i агароднiны; уменне вызначыць словам iх якасць.

Правiлы гульнi: группа дзяцей з 5-6 чалавек смакуюць садавiну i агароднiну i вызначаюць iх па смаку.
Змест. На стале стаяць талеркі з кавалкамi садавiны i агароднiны. Дзецi сядзяць вакол стала. Потым 5-6 дзяцей запрашаюцца да стала. Выхавацель кладзе iм у рот кавалкi садавiны цi агароднiны. Пасмакаваўшы, дзiця павiнна назваць, што гэта (садавiна цi агароднiна) i вызначыць смак. 
